Source: https://www.valga.ee/en_GB/uudised-ja-teated/-/asset_publisher/NdxUP2aDtxzz/content/joogivee-suplusvee-ja-basseinivee-kvaliteedist-valga-vallas-2019-aastal?redirect=https%3A%2F%2Fwww.valga.ee%2Fen_GB%2Fuudised-ja-teated%3Fp_p_id%3D101_INSTANCE_NdxUP2aDtxzz%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-2%26p_p_col_count%3D2
Timestamp: 2020-04-05 04:02:01+00:00

Document:
Joogivee-, suplusvee-ja basseinivee kvaliteedist Valga vallas 2019. aastal - Uudised ja teated - Valga Vallavalitsus
Joogivee-, suplusvee-ja basseinivee kvaliteedist Valga vallas 2019. aastal
Terviseamet (edaspidi amet) teostab riiklikku järelevalvet joogivee valdkonnas vastavalt rahvatervise seaduse § 15 lg 1 ja veeseaduse (edaspidi VeeS) § 250 lg 3 ning tulenevalt § 92 lg 1 p 3 kogub ja töötleb andmeid joogivee ja suplusvee kvaliteedinõuetele vastavuse kohta.
Valga valla haldusterritooriumil oli 2019.aasta lõpu seisuga neli joogivee käitlejat (AS Valga Vesi, Atria Eesti AS, Paju Pansionaadid ja SA Taheva Sanatoorium) ning kokku 19 ühisveevärki.
Joogivee kvaliteeti kontrollib regulaarselt joogivee käitleja ning pisteliselt Terviseamet.
Kõigis ühisveevärkides, mis varustavad elanikkonda joogiveega, vastab joogivesi sotsiaalministri 24.09.2019 määrusega nr 61 "Joogivee kvaliteedi- ja kontrollinõuded ning analüüsimeetodid" kehtestatud joogivee kvaliteedi nõuetele.
Vastavalt VeeS § 87 lg 4 p 5 kuulub joogivee käitleja ülesannete hulka tarbijale ja järelevalve-ametnikule teabe edastamine käideldava joogivee nõuetekohasuse kohta avaliku teabe seaduses sätestatud korras.
Valga valla territooriumil on Valga Põhikooli ujula. Ujula on täitnud Vabariigi Valitsuse 15.03.2007 määruses nr 80 „Tervisekaitsenõuded ujulatele, basseinidele ja veekeskustele" esitatud nõudeid, basseini vett on kontrollitud ettenähtud sagedusega ja mahus, vesi vastab nõuetele.
Valla territooriumil on üks supluskoht Pedeli paisjärvel. Vastavalt seirekalendrile, mis koostati Vabariigi Valitsuse 03.04.2008 määruse nr 74 „Nõuded suplusveele ja supelrannale" (määrus kehtis kuni 01.10.2019) § 4 lg 4 alusel, võeti 2019. a suplushooajal paisjärve supluskohast viis suplusvee proovi, nendest ühe võttis amet järelevalve korras.
Amet hindab pärastsuplushooaja lõppu, jooksva aasta lõpuks, suplusvee kvaliteeti ja klassifitseerib supluskohad lähtudes Sotsiaalministri 03.10.2019 määruse nr 63 „Nõuded suplusveele ja supelrannale" (edaspidi määrus nr 63) § 6 nõuetest Nõuded suplusveele ja supelrannale –Riigi Teataja.
Lähtudes määruse nr 63 § 7 lõikest1 klassifitseeris amet Pedeli paisjärve supluskoha suplusvee kvaliteedi (2016-2019) klassi hea.
Suplusvee klass
90-protsentiil soole enterokokid
90-protsentiil E. Coli
95-protsentiil soole enterokokid
95-protsentiil E. Coli
Pedeli paisjärve supluskoht
Analüüside tulemustega saab tutvuda joogivee terviseohutuse infosüsteemis (VTI) https://vti.sm.ee/ ja Terviseameti kodulehel kus VTI kaudu vee kvaliteedi andmed avalikustatakse.

References: § 15
 § 250
 § 92
 § 87
 § 4
 § 6
 § 7